ອັ​ຟ​ກາ​ນິ​ສ​ຖານ ກ່າວ​ວ່າ ທ່ານ Omar ເສຍ​ຊີ​ວິດ​ມາ​ 2 ປີ​ແລ້ວ ແລະ​ຕັ້ງ​ຂ​ໍ້​ສົງ​ໄສ ຕໍ່ການ​ເຈ​ລະ​ຈາ ຮອບ​ໜ້າ
​ໂຄສົກ​ຂອງ​ກະຊວງ​ການ​ຕ່າງປະ​ເທດປາກິສຖານ ທ່ານ Khalilullah ​ໄດ້​ກ່າວ​ວ່າ ຄວາມພະຍາຍາມ ທີ່​ຈະຈັດ​ໃຫ້​ມີ ​ການ​ເຈລະຈາຮອບ​ສອງ​ນີ້ ​ແມ່ນ​ກຳລັງ​ດຳ​ເນີນ​ຢູ່.
ລັດຖະບານອັຟການີສຖານກ່າວອ້າງວ່າ ຜູ້ນຳຕາລີບັນທີ່ຫຼົບລີ້ໜີ ກົດໝາຍ Mullah Omar ໄດ້ເສຍຊີວິດ ເມື່ອ 2 ປີກ່ອນ ຊຶ່ງໄດ້ພາ ໃຫ້ມີຄວາມສົງໄສຢ່າງໜັກ ທີ່ວ່າ ການໂອ້ລົມເຈ ລະຈາສັນຕິພາບ ໃນຮອບຕໍ່ໄປ ລະຫວ່າງກາບູລ ແລະກຸ່ມຕາລິບັນ ຈະດຳເນີນຕໍ່ໄປ ຫຼືບໍ່? ໃນວັນພະຫັດມື້ນີ້ ຖະແຫຼງຂ່າວທີ່ສົ່ງທາງອີແມລສະບັບນຶ່ງ ຈາກ ໂຄສົກກຸ່ມຕາລິບັນ ທ່ານ Zabiullah Mujahid ໄດ້ກ່າວວ່າ ສຳນັກ ງານທາງດ້ານການເມືອງຂອງກຸ່ມ ໃນນະຄອນ Doha ປະເທດ Qatar ບໍ່ໄດ້ຮັບຮູ້ເຖິງການເຈລະຈາສັນຕິພາບຢ່າງຖືກຕ້ອງຊອບ ທຳໃດໆທີ່ ມີຂຶ້ນ ໃນປາກິສຖານ ຫຼືຈີນ ຖະແຫຼງການສະບັບນີ້ກ່າວວ່າ: ເປັນທີ່ຄາດກັນວ່າ ການເຈລະຈາໃນຮອບຕໍ່ໄປ ທີ່ມີການຄາດຄະເນກັນໄວ້ເປັນຢ່າງສູງນັ້ນ ຈະເລີ້ມຂຶ້ນໃນສັບປະດານີ້ ໃນປາກີສຖານ ແລະຈະຮວມທັງການສົນທະນາກ່ຽວກັບການຕົກລົງຢຸດຍິງທີ່ອາດເປັນໄປໄດ້ ຫຼັງຈາກການເຈລະຈາຮອບທຳອິດທີ່ໃຫ້ກຳລັງໃຈ ໃນເດືອນກໍລະກົດຜ່ານມາ ໃນນະຄອນ Islamabad ໂຄສົກຂອງກະຊວງການຕ່າງປະເທດປາກິສຖານ ທ່ານ Qazi Khalilullah ໄດ້ກ່າວວ່າ ຄວາມພະຍາຍາມ ທີ່ຈະຈັດໃຫ້ມີການເຈລະຈາຮອບສອງນີ້ ແມ່ນກຳລັງດຳເນີນຢູ່ ທ່ານ Khalilullah ໄດ້ກ່າວວ່າ   ທ່ານບໍ່ໄດ້ກ່າວເນັ້ນເຖິງວັນເວລາທີ່ແນ່ນອນ ຫຼືແມ້ນແຕ່ລາຍອຽດຂອງການເຈລະຈາດັ່ງກ່າວ ໂຄສົກຍັງໄດ້ກ່າວອີກວ່າປາກີສຖານ ກຳລັງ ສຶກສາ ເບິ່ງລາຍງານກ່ຽວກັບການຕາຍຂອງຜູ້ນຳຕາລີບັນ Mullah Omar ຢູ່ ທ່ານໄດ້ກ່າວວ່າ: